O Rincón d'Ademuz (El Rincón de Ademuz en castellano) ye una comarca valenciana de l'interior y montanyosa, con capital en Ademuz.

A suya población ye de 2.455 habitants (2006) en una superficie de 370,1 km², con una densidat de población de 6,69 hab/km².

Cheografía
A part central y mes baixa d'o Rincón d'Ademuz corresponde a la part meridional d'a fuesa de Teruel, que plega dica Mira.

Lo río Guadalaviar, (dito río Blanco en la comarca), traviesa lonchitudinalment esta fuesa y tiene una cuenca mugada a l'este por la Sierra de Chabalambre y a l'ueste por la Serranía de Cuenca y los Monts Universals, que plegan dica lo norueste de lo Rincón d'Ademuz con la Cruz de los Tres Reinos (1.555 m). Dende los Monts Universals baixa lo río Ebrón y dende la Serranía de Cuenca, lo río Boílgues, los dos afluents de la marguin dreita de Guadalaviar.

Mugas
Muga de tot con a provincia de Cuenca a l'ueste y sudueste, y con a provincia de Teruel a lo norte y este. Como as provincias debantditas mugan entre ellas a lo sud d'a comarca, no bi ha garra contacto territorial con a Comunidat Valenciana, por ixo se clama Rincón.

Parla

Ye una comarca castellanofablant, a on se charra o churro, variedat d'o castellano con mas substrato aragonés que a parla baturra y un adstrato catalán.

Personalidaz naixidas de Rincón d'Ademuz
José Ríos, escritor y anticuario d'o sieglo XVIII, naixito d'Ademuz.
Francisco Candel i Tortajada, escritor, politico y senador, naixito de Casas Altas en 1925.
Elvira Lindo, escritora y guionista, naixita en 1962 en Cádiz pero d'orichen ademucer.
Rincón d'Ademuz